'Sta voze ła descrive el mondo del manga cusì come che el ze stà pensà e struturà dal autor Eiichirō Oda. A ghe ze anca de i łoghi che i conpare solche inte el anime tełevizivo, inte łi OAV e inte łi film sinematogràfeghi. El mondo de el ze asè diverso dal mondo reałe anca dal ponto de vista jeogràfego e morfołózego. A ghe ze senpre un globo terestre ma ła dispozision de i continenti e de łe acue ła ze conpletamente reinventada dal autor Oda. Anca ła cosmołozìa del mondo ła ze tuta diversa da coeła reałe de fati, inte el Àlbaro de ła Conosensa de l'ìzoła de Ohara, l'autor el ga dizenjà un mapamondo co un pianeta somejante a ła Tera e che el ga sie łune che ghe orbita intorno, e onjuna de 'ste sie łune ła ga un só satèłite orbitante. El globo terestre de el se prezenta tuto recoverto de acua co un stramaro de ìzołe e arsipèłaghi sparpanjài so tuta ła suparfisie. L'ùnega tera emersa che ła se configura cofà un continente ła ze ła cusidita Łinea Rosa che ła traversa el globo inte el senso łonzitudinałe "tajàndoło" in du parti cofà el Meridian de Greenwich. In corespondensa de ła łinea de l'ecuatore A se cata na fasa de mar anca dita ła Łinea Granda. 'Sta chive ła ze dividesta in du parti par via che ła se incroza co ła Łinea Rosa: ła prima metà ła ze ciamà el Paradizo, tamentre ła segonda ła ze ciamà el Mondo Novo. Se considaremo ła Łinea Rosa e ła Łinea Granda cofà de i ełeminti de confin e łora vien fora che el resto de’l spasio del pianeta el ze costituìo da cuatro triàngułi sfèreghi che i coresponde a i Cuatro Mari: el Mar Orientałe , el Mar Osidentałe , el Mar Meridionałe e'l Mar Setentrionałe . Łe ciurme de i pirati de i Cuatro Mari łe ze manco perigołoze e potenti de coełe de ła Łinea Granda. Ła narasion del manga ła scumisia da na ìzoła del Mar Orientałe e ła va vanti seitando l'ùnego senso de percorensa che, almanco pa' i protagonisti, el ze posibiłe: dal Mar Orientałe i ga ciapà ła Reverse Mountain e traverso de 'sta chive i ze entrài inte el Paradizo. Daspò de verlo traversà tuto i ze entrài inte el Mondo Novo pasando par l'ìzoła de i Òmeni Pese che ła ze sote acua in corespondensa de ła Łinea Rosa. De sèito ze reportà la łista de i łoghi che i coresponde co ła cronołozìa naradiva del viajo de ła Ciurma del Capel de Paja, cusì come che el ze contà sol manga. Ła Łinea Rosa ła ze l'ùnega tera emersa che ła se configura cofà un continente inte el mondo de . 'Sta sotiłe strica de tera de rocio ła traversa el globo inte el senso łonzitudinałe "tajàndoło" in du parti cofà el Meridian de Greenwich. Ła ze un posto asè misteriozo e pararìa che la fuse dezołada e poco ospitałe, de fati el mistro Eiichirō Oda no'l ze mai stà tanto jenerozo a mostrar de i detaji de 'sta zona. Ła prima 'olta che ła ze stà mostrada jera durando l'ingreso de i Parsonaji de One Piece#Ciurma del Capel de Paja inte ła Łinea Granda traverso de ła Reverse Mountain. Ła segonda 'olta ła ze stà dizenjada in corespondensa de ła metà oposta, a dir cuande che i Mugiwara i gheva finìo de navigar par tuta ła łonghesa del Paradizo: in che el ponto i se ga catà deanti de na costiera rocioza stra alta che de coeła no se ghe vedéa njanca la parte sora e, donca, A se ga l'inpresion che ła sipia inposìbiłe da scałar e traversar.